ད་བར་རང་དབང་ལུང་པར་སྡོད་མཁན་ཚོས་དེའི་ཐོག་གང་ཐུབ་ཅི་ཐུབ་ཀྱི་འབད་བརྩོན་བྱས་ཡོད་ཀྱང།དྲང་པོ་བཤད་ན་མངོན་གསལ་དོད་པོའི་གྲུབ་འབྲས་ཆེན་པོ་ཞིག་མཐོང་རྒྱུ་མེད་པ་ལྟ་བུ་ཡོད།ཡིན་ནའང།ད་རེས་ཀྱི་ཚོགས་འདུ་འདིའི་ཐོག་ནས་གྲུབ་འབྲས་དང་ལག་རྗེས་ཤིག་འཇོག་ཐུབ་ཀྱི་རེད་སྙམ།གཙོ་ཆེ་ཤོས་ཁྱེད་རང་ཚོ་ཕྱོགས་དང་མཚམས་གང་དུ་བསྡད་ཀྱང་སོ་སོའི་འཇོན་ཐང་དང༌།མཐུན་རྐྱེན་ལ་གཞིགས་པས་ཁུངས་སོ་སོ་ནས་གང་ཐུབ་ཀྱིས་བོད་སྤྱིའི་རིག་གཞུང་གི་ཞབས་འདེགས་ལ་འགྱུར་བའི་རྩོམ་ཡིག་རིགས་གང་མང་འདོན་ཐུབ་ན་ཕན་ཐོགས་ཡོད་པ་འདི་ངའི་བསམ་ཚུལ་ཡིན།